මෙරට තහනම් කරන ලද එන්සි නැමැති පකිස්තානයෙන් ආනයනය කරන ලද මත්කුඩු ටින් 20ක් සමඟ සැකකරුවකු බගවන්තලාව නගරයේදී අද අත්අඩංගුවට ගෙන තිබෙනවා.බගවන්තලාව නගරයේ පිහිටි වෙළෙඳසැලක දේව රූපයක් පිටුපස මෙම එන්සි ටින් තොගය සඟවා තිබී සොයාගත් බවයි පොලිසිය පවසන්නේ.පාසල් සිසුන් සහ වතුකරයේ තරුණයන් ඉලක්ක කර ගනිමින් මෙම මත් ද්‍රව්‍ය ග්‍රෑම් දහයක් අඩංගු ටින් එකක් රැපියල් තුන්සියක් වැනි මිලකට අලෙවි කර ඇති බවට අත්අඩංගුවට ගත් පුද්ගලයාගෙන් කළ ප්‍රශ්න කිරීම් වලදී අනාවරණය කරගෙන තිබෙනවා.අත්අඩංගුවට පත් සැකකරු පොලිස් ඇප මත මුදාහැර ඇති අතර ඔහුට එරෙහිව හැටන් මහේස්ත්‍රාත් අධීකරණයේ නඩු පැවරිමට කටයුතු කරන බවයි පොලිසිය වැඩිදුරටත් පවසන්නේ.